b"\n_START_ARTICLE_\nAscheni\n_START_PARAGRAPH_\nAscheni so ena od ras v nanizanki Zvezdna vrata SG-1. So zelo napredni ljudje z napredno tehnologijo, vendar so popolnoma brez osebnosti \xc4\x8dustev in smisla za humor (Jack O'Neill jih je zaradi teh lastnosti imenoval\xc2\xa0\xc2\xbbrasa ra\xc4\x8dunovodij\xc2\xab). Aschenski svet ima zvezdna vrata, vendar jih lahko uporabljajo le za povezavo z najbli\xc5\xbejimi planeti._NEWLINE_Ascheni so ena redkih ras, ki je pripravljena deliti svojo tehnologijo in pomagati v te\xc5\xbeavah. Sposobni so premagati tudi Goa'ulde, zaradi \xc4\x8desar ameri\xc5\xa1ka vlada \xc5\xbeeli zavezni\xc5\xa1tvo. Seveda pa je to past, saj Ascheni pri vseh rasah, ki vstopijo v njihovo zavezni\xc5\xa1tvo, na razli\xc4\x8dne na\xc4\x8dine povzro\xc4\x8dijo postopno neplodnost in tako s \xc4\x8dasom zmanj\xc5\xa1ajo \xc5\xa1tevilo prebivalcev, njihove planete pa nato uni\xc4\x8dijo in spremenijo v velikanske \xc5\xbeitnice, kjer rastejo pridelki za aschensko civilizacijo._NEWLINE_Tudi ekipa SG-1 je naletela na Aschene, vendar so na podlagi opozorila iz prihodnosti (epizoda 2010) ter stiku s civilizacijo, ki so jo Ascheni s sterilizacijo skoraj iztrebili, pravo\xc4\x8dasno spoznali prave namene Aschenov in se re\xc5\xa1ili pred enako usodo."